《和孔司封题蓬莱阁》
宋代·吴可几

皇唐旧相元才子，曾作蕃宣式燕遨。
郛郭上当星纪分，轩甍全压闻风高。
宾僚会集簪裾盛，衙队周环鼓吹豪。
不出公庭得仙馆，岂同徐福绝云涛。

作者简介：湖州安吉人。仁宗景祐元年进士。仕至太常少卿。博学好古，与弟吴知几时称“二吴”，共著《千姓编》。父死，兄弟结庐守墓达三年，忽有泉平地出，因称“孝子泉”。